open-index/open-wikipedia-markdown huggingface dataset:
Harmaawalesinlammaskoira

**Harmaa walesinlammaskoira** (, ) on sukupuuttoon kuollut walesilainen koirarotu.

## Ulkonäkö
Harmaa walesinlammaskoira oli keskikokoinen, epäsiistin näköinen lammaskoira. Clifford Hubbardin mukaan se oli vähemmän kaunis koira, joka muistutti pientä, vanhanaikaista partacollieta. Häntä oli pitkä ja tuuhea. Karvapeite oli karhea, pörröinen ja takkuinen. Väritys oli rodun nimestä huolimatta yleensä keltainen (fawn) tai vaaleanruskea. Säkäkorkeus vaihteli 43–46 cm ja paino 16–18 kg välillä.

## Luonne ja käyttäytyminen
Rotua kuvailtiin valppaaksi.

## Alkuperä
Rotu oli alkuperältään muinainen. Sitä esiintyi yleisimmin Snowdonian alueella Luoteis-Walesissa. Joidenkin mielestä se olisi ollut partacollien kantarotu. Todennäköisesti se jäikin tämän uuden rodun suosion varjoon.

### Vaikutus muihin rotuihin
1900-luvun alussa walesilaiset uudisasukkaat saapuivat Etelä-Amerikkaan ja toivat mukanaan harmaita walesinlammaskoiria. Siellä niitä käytettiin lammaslaumojen ohjailuun sekä niiden suojelemiseen petoja ja varkaita vastaan. Uudessa elinympäristössä ja uuden käyttötarkoituksen myötä ne alkoivat vähitellen muuttua ja sopeutua, ja niiden jälkeläisestä muodostui lopulta uusi rotu nimeltä patagonianlammaskoira.

## Lähteet
Mustaruskea walesinlammaskoira

**Mustaruskea walesinlammaskoira** () on sukupuuttoon kuollut walesilainen koirarotu.

## Ulkonäkö
Mustaruskea walesinlammaskoira muistutti manchesterinterrieriä. Se oli väritykseltään musta-ruskea (black & tan).

## Alkuperä
Rotu ja sen edeltäjät työskentelivät Walesin vuoristoissa yli tuhannen vuoden ajan. Walesilainen laki vuodelta 920 mainitsee sen kantarodun *covert houndin* eli *gellgyn*. Mustaruskea walesinlammaskoira sopeutui työskentelemään sekä kotimaansa vuoristoissa että laaksoissa. Se käsitteli vikkelää ja oikukasta walesilaista vuoristolammasta erittäin taitavasti.

### Vaikutus nykyisiin rotuihin
Mustaruskean walesinlammaskoiran uskotaan olleen paitsi manchesterinterrierin, myös lancashirenkarjakoiran esi-isä.

## Lähteet
100% (yritys)

**100%** on yhdysvaltalainen urheiluvälinevalmistaja, joka tunnetaan sen valmistamista motocross-suojavälineistä. Yritys valmistaa suojavälineitä ja varusteita myös muihin urheilulajeihin, kuten maasto- ja maantiepyöräilyyn. Lisäksi yritys valmistaa aurinkolaseja ja vapaa-ajan vaatteita. Yrityksen pääkonttori sijaitsee San Diegossa, Kaliforniassa.

100%:n sponsoroimia urheilijoita ovat muun muassa motocross-kuski Cooper Webb, alamäkipyöräilijä Loïc Bruni ja maantiepyöräilijä Peter Sagan.

## Lähteet
Sininenwalesinlammaskoira

**Sininen walesinlammaskoira** () on walesilainen koirarotu.

## Ulkonäkö
Sininen walesinlammaskoira muistuttaa bordercollieta. Se on väritykseltään kauniin liuskeen sininen.

## Luonne ja käyttäytyminen
Rotu tunnetaan tehokkaana työkoirana.

## Alkuperä
Rotua esiintyy vielä muutamilla syrjäisillä maatiloilla, missä se on erittäin arvostettu.

## Lähteet
Norman Malloy

**Norbert Joseph ”Norm” Malloy** (28. heinäkuuta 1905 Renfrew, Ontario – 15. elokuuta 1982 Regina, Saskatchewan) oli kanadalainen jääkiekkoilija ja olympiavoittaja.

Malloy kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932. Malloy pelasi olympiaturnauksessa viidessä ottelussa ja teki kolme maalia.

## Lähteet
* 

### Viitteet

## Aiheesta muualla
*
Walter Monson

**Walter George ”Wally” Monson** (29. marraskuuta 1908 Winnipeg, Manitoba – 9. tammikuuta 1988 Winnipeg, Manitoba) oli kanadalainen jääkiekkoilija ja olympiavoittaja.

Monson kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932. Monson pelasi olympiaturnauksessa kuudessa ottelussa ja teki seitsemän maalia ollen maalintekijätilaston toinen.

## Lähteet
* 

### Viitteet

## Aiheesta muualla
*
Kenneth Moore

**Kenneth Strath ”Ken” Moore** (17. helmikuuta 1910 Balcarres, Saskatchewan – 8. joulukuuta 1981 Winnipeg, Manitoba) oli kanadalainen jääkiekkoilija ja olympiavoittaja.

Alkuperäisasukastaustainen Moore kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932. Moore pelasi olympiaturnauksessa yhden ottelun jossa teki yhden maalin.

## Lähteet
* 

### Viitteet

## Aiheesta muualla
*
Irlannincollie

**Irlannincollie** (*Irish Collie*) on sukupuuttoon kuollut irlantilainen koirarotu.

## Alkuperä
Rodun uskotaan olleen brittiläisten lammaskoirien alkuperäinen versio, jonka muinaiset kelttiläiset olisivat tuoneet mukanaan Irlantiin. Keltit ottivat niin ikään mukaansa tällä saarella käyttämänsä laumanvartijat ja lammaskoirat jatkaessaan matkaansa Skotlannin länsiosiin – minkä vuoksi irlannincollie olisi skottilaisten lammaskoirien esi-isä. 

Rotu oli Irlannin maaseudulla tärkeä työkoira useiden vuosisatojen ajan. Galwayn alueen populaatiota kutsuttiin aikanaan erillisellä rotunimellä *Galway Collie*. Wicklow'n alueella vastaavasti tunnettiin paikallinen muunnos nimeltä *Wicklow Collie*, joka muistutti ulkoisesti bordercollieta – sillä erotuksella että se syntyi töpöhäntäisenä. Myöhemmin se sekoittui maahan tuotuihin skotlantilaisiin rotuihin ja menetti samalla töpöhäntänsä.

Lammaskoirakasvattaja Iris Comben mukaan muutamilla eristyneillä maatiloilla Galwayssä ja Claressa tavataan vielä muutamia yksilöitä, mutta käytännössä rotu on kuollut sukupuuttoon.

## Lähteet
Romeo Rivers

**Romeo Norman Rivers** (28. maaliskuuta 1907 Springfield, Manitoba – 4. toukokuuta 1986 Winnipeg, Manitoba) oli kanadalainen jääkiekkoilija, olympiavoittaja ja maailmanmestari.

Rivers kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932 ja maailmanmestaruuden Sveitsissä 1935. Lake Placidin olympiaturnauksessa Rivers pelasi kuudessa ottelussa ja teki viisi maalia.

## Lähteet
* 

### Viitteet

## Aiheesta muualla
*
Glenwherryncollie

**Glenwherryncollie** (*Glenwherry Collie*) on sukupuuttoon kuollut irlantilainen koirarotu.

## Ulkonäkö
Glenwherryncolliella oli karhea karvapeite. Väritys oli sini-valkoinen, jossa saattoi esiintyä tan-merkit.
 

## Alkuperä
Rotu oli kotoisin Antrimin laaksoista Pohjois-Irlannin itäosista. Se tunnettiin ennen 1800-luvun puoliväliä ja se oli olemassa vielä 1940-luvulla.

## Lähteet
Hillmaninlammaskoira

**Hillmaninlammaskoira** () on walesilainen koirarotu.

## Ulkonäkö
Hillmaninlammaskoira on mustaruskeaa walesinlammaskoiraa kookkaampi. Karvapeite on sileä, väriltään joko kullanruskea valkoisin merkein tai juovikas (brindle).

## Alkuperä
Hillmaninlammaskoira polveutunee mustaruskean walesinlammaskoiran tapaan *covert houndista* eli *gellgystä*. On kuitenkin esitetty, että sen esi-isät saattoivat olla muinaisten foinikialaisten Pohjois-Afrikasta ensimmäisellä vuosituhannella eaa. mukanaan Britanniaan tuomia koiria. Toisen teorian mukaan sen esi-isät olisivat saapuneet Walesiin hieman myöhemmin roomalaisten mukana.

Rotua on käytetty lampaiden lisäksi myös nautakarjan paimentamiseen. 1980-luvulla lammaskoirakasvattaja Iris Combe raportoi, että vaikka rotu oli jo tuolloin uhanalainen, se ei ollut vielä kuollut sukupuuttoon. Hän uskoi että Walesin maaseudun syrjäisillä farmeilla oli vielä olemassa joitain yksilöitä. Muutama harrastaja on sittemmin yrittänyt aloittaa jalostusprojektin näiden harvojen jäljellä olleiden yksilöiden avulla, mutta eivät ole onnistuneet siinä. Yksi keskeinen ongelma oli, että niitä omistaneet maatilalliset eivät tienneet niiden jalostuksellista arvoa, ja olivat täten usein steriloineet narttunsa.

## Lähteet

## Aiheesta muualla
* The Border Collie Museum (sivulla Hillmanin kuva vuodelta 1976)
Roy Henkel

**Reinhold ”Roy” Henkel** (22. elokuuta 1905 Briesen, Saksan valtakunta – 6. lokakuuta 1981 Vancouver, Brittiläinen Kolumbia) oli kanadalainen jääkiekkoilija, olympiavoittaja ja maailmanmestari.

Henkel kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932 ja maailmanmestaruuden Sveitsissä 1935.

## Lähteet
* 

### Viitteet

## Aiheesta muualla
*
Jessica Kiviaho

**Jessica Kiviaho** (s. 1998) on suomalainen jalkapallomaalivahti, joka edustaa Kansallisessa Liigassa pelaavaa Helsingin Palloseuraa. Hän pelasi ensimmäisen liigaottelunsa 29. huhtikuuta 2021 PK-35 Vantaata vastaan. Aiemmin hän edusti PK-35:tä, josta hän siirtyi tuolloin Naisten Ykkösessä pelanneeseen HPS:n joukkueeseen kaudelle 2019.

## Lähteet
Beduiinienpaimenkoira

**Beduiinienpaimenkoira** on arabialainen koirarotu.

## Ulkonäkö
Beduiinienpaimenkoiralla on pitkä pää, kärkeä kohti suippeneva kuono, riippuvat korvat, vankkarakenteinen runko ja tuuhea häntä. Beduiinit jättävät karvapeitteen takkuiseksi ja ruokkoamattomaksi. Väritys vaihtelee. Säkäkorkeus vaihtelee 51–61 cm ja paino 18–25 kg välillä.

## Luonne ja käyttäytyminen
Rotu on kovaluonteinen, peloton, ahkera ja sitkeä. Se on nopealiikkeinen ja miellyttämishaluinen. Se on sopeutunut hiekkamyrskyihin, aavikon kuumuuteen, niukkaan ruokavalioon ja beduiinien ankaraan elämäntapaan.

## Alkuperä
Beduiinienpaimenkoira on alkuperältään vaeltava paariakoira, jonka beduiinit ovat kesyttäneet ja josta he ovat muokanneet paimentavan koiran. Sitä kasvattavat sekä Pohjois-Afrikan että Lähi-idän paimentolaisheimot. Sitä käytetään paitsi lampaiden, toisinaan myös vuohien ja kamelien paimennukseen. Ei ole selvää, onko rotu mahdollisesti sukua muille, suunnilleen samankokoisille Pohjois-Afrikan ja Lähi-idän paimen- ja laumanvartijakoiraroduille.

## Lähteet

## Katso myös
*Aidi
*Algerianpaimenkoira
*Egyptinpaimenkoira
*Syyrianpaimenkoira
Mala (buddhalaisuus)

**Mala** (sanskritiksi: माला, *mālā*; japaniksi: 数珠, *juzu*; kiinaksi: 佛珠, *fózhū*) on buddhalaisten ja hindujen käyttämä rukousnauha. Sitä käytetään meditaation yhteydessä mantrojen laskemiseen.

Malassa on tyypillisesti 108 helmeä sekä yksi erillään oleva isompi helmi eli "guru-helmi". Sen tilalla voi olla myös hapsu. Kun mala ei ole aktiivisessa käytössä sitä voidaan kantaa esim. kaulakoruna.. Lyhyemmissä nauhoissa on joko 21, 42 tai 54 helmeä. Helmien määrä pyritään pitämään perinteisesti kolmella jaollisena. Kiinassa käytetään vielä lyhyempää 18 helmen malaa, jossa jokainen helmi kuvastaa valaistunutta arhatia.

Buddhalaisuudessa malan käytön kerrotaan alkaneen, kun kuningas Virudhaka kysyi Buddhalta, mitä hänen pitäisi tehdä lievittääkseen kärsimystään. Buddha neuvoi kuningasta toistelemaan kolmea jalokiveä käyttäen apunaan siemenistä tehtyä rukousnauhaa.

Mala on myös suosittu osa buddhalaista ikonografiaa, jossa etenkin Amitabha ja Avalokiteshvara kuvataan pitelemässä malaa.

2020-luvulla malasta on tehty myös digitaalisia versioita, älypuhelinsovelluksia, joiden avulla lasketaan mantroja.

## Lähteet
Kroatian konservatiivinen puolue

**Kroatian konservatiivinen puolue** (, lyh. **HKS**) on kroatialainen konservatiivinen puolue. Puolueen nykyinen puheenjohtaja on Marijan Pavliček. Puolue perustettiin 20. marraskuuta 2014.

Kroatian konservatiivinen puolue liittyi Euroopan konservatiivien ja reformistien puolueeseen toukokuussa 2015.

## Lähteet
Iranin presidentinvaalit 2021

**Iranin presidentinvaalit 2021** järjestettiin Iranissa 18. kesäkuuta 2021. Istuva presidentti Hassan Rouhani ei voinut olla enää ehdolla uudelleenvalinnassa.

## Lähteet
Mauri Moren

**Mauri Väinö Moren** (s. 20. syyskuuta 1938 Helsinki) on suomalainen juristi ja entinen työmarkkinajärjestöjohtaja.

Mauri Morenin vanhemmat olivat lääketieteen lisensiaatti Eero Thorvald Morén (1905–1987) ja sairaanhoitaja Hilkka Hertta Eskola (s. 1910). Hän pääsi ylioppilaaksi Helsingin uudesta yhteiskoulusta 1957 ja valmistui oikeustieteen kandidaatiksi 1966. Moren sai varatuomarin arvon 1970.

Moren oli Suomen Työnantajain Keskusliiton palveluksessa vuodesta 1967 ja oli järjestön osastopäällikkönä vuodesta 1971, johtajana vuodesta 1975 ja työehtosopimusosaston päällikkönä vuodesta 1979. Hän oli Suomen Puunjalostusteollisuuden Keskusliiton johtajana vuodesta 1984 ja Suomen Puunjalostusteollisuuden työnantajaliiton ja Metsäteollisuuden työnantajaliiton toimitusjohtajana vuodesta 1985. Viimeksi Moren oli Metsäteollisuus ry:n varatoimitusjohtajana ja työmarkkinayksikön johtajana. Hän jäi eläkkeelle syyskuussa 1998.

Mauri Moren oli naimisissa 1963–1989 filosofian maisteri Riitta Aino Maria Huhtalan (s. 1937) kanssa. Avioeron jälkeen hän meni naimisiin 1989 elokuvaohjaaja Armand Lohikosken tyttären notaari Maija-Liisa Lohikosken (s. 1945) kanssa tämän toisessa avioliitossa.
__NOTOC__
## Julkaisuja
* *Vuosilomalaki: käytännöllistä tietoutta työnantajille ja työntekijöille*; kirj. Tapani Virkkunen, Mauri Moren. 4. painos Loimijoki-teos, Forssa 1979, 7. painos 1988, 8. uud. painos Forssan kustannus, Forssa 1992, 9. uud. painos Forssan kirjapaino, Forssa 2005
* *Työlainoppi*; kirj. Tapani Virkkunen, Mauri Moren. 8. painos Tietomies, Helsinki 1980

## Lähteet

## Aiheesta muualla
* Helsingin uuden yhteiskoulun abi Mauri Moren Sipoon saaristossa keväällä 1957, Helsingin kaupunginmuseo (Finna)

## Katso myös
* Tupolevin veljekset
Maria Kuncewiczowa

**Maria Kuncewiczowa** (1895 Samara, Venäjä – 1989 Lublin, Puola) oli puolalainen kirjailija.

Kuncewiczowan vanhemmat muuttivat Puolan kapinan aikana  Venäjälle, missä Kuncewiczowa syntyi. Perhe palasi Varsovaan hänen ollessaan kaksivuotias. Hän opiskeli Puolassa ja Ranskassa. Hän lähti 1939 maanpakoon ja asui vuodesta 1956 Yhdysvalloissa, missä hän opetti puolan kieltä ja jatkoi jo aiemmin aloittamaansa kirjoittamista. Hän palasi Puolaan 1970.

## Suomennetut teokset
* *Muukalainen* (*Cudzoziemka*, 1936), suom.  Sulo Haltsonen,  WSOY 1950

## Lähteet

## Aiheesta muualla
Jarmo Pellikka

**Jarmo Antero Pellikka** (4. tammikuuta 1939 Kymi – 27. joulukuuta 2005 Mäntyharju) oli suomalainen työmarkkinajärjestöjohtaja.
 
Jarmo Pellikan vanhemmat olivat metallimies Martti Viktor Pellikka ja Anni Ester Hyyryläinen. Hän pääsi ylioppilaaksi 1958 ja valmistui Helsingin yliopistosta valtiotieteen kandidaatiksi 1962.

Pellikka oli Liiketyönantajain keskusliiton LTK:n palveluksessa vuodesta 1963 lähtien. Pellikka oli järjestössä tilastoasiain hoitajana 1963–1966, asiamiehenä 1966–1970, apulaisjohtajana 1970–1973 ja johtajana 1973–1977. Hän oli Liiketyönantajien keskusliiton ja sen seuraajan Palvelutyönantajien toimitusjohtajana 1977–1998. Pellikka jäi eläkkeelle 1998 ja hän muutti sitten asumaan Mäntyharjulle.

Pellikka oli Talousneuvoston jäsenenä vuodesta 1977 alkaen. Hän oli Mäntyharjun kunnanvaltuusotn ja kunnanhallituksen jäsenenä vuodesta 2000 alkaen.

Jarmo Pellikka oli naimisissa vuodesta 1959 ylioppilasmerkonomi Raili Annikki Putkosen kanssa.

## Lähteet

## Katso myös
* Tupolevin veljekset
Stig-Erik Leiponen

**Stig-Erik Leiponen** (30. huhtikuuta 1937 Kemi – 9. marraskuuta 2016) oli suomalainen juristi ja työmarkkinajärjestöjohtaja.

Stig-Erik Leiposen vanhemmat olivat toimittaja Arvo Leiponen ja puhelinvirkailija Saga Häggström. Hän pääsi ylioppilaaksi 1956 ja valmistui Helsingin yliopistosta lainopin kandidaatiksi 1962. Leiponen sai varatuomarin arvon 1964.

Leiponen oli aluksi Hollolan tuomiokunnan notaarina ja Lahden maistraatin oikeusneuvosmiehenä. Hän tuli Liiketyönantajain keskusliiton LTK:n palvelukseen vuonna 1963. Leiponen oli järjestössä lainopillisena sihteerinä ja asiamiehenä, apulaisjohtajana 1970–1973 ja lopuksi johtajana. Leiponen oli Liiketyönantajien keskusliiton toimitusjohtajan Jarmo Pellikan varamiehenä vuodesta 1984 alkaen. Hän toimi viimeksi työehtoyksikön johtajana ja jäi eläkkeelle vappuna 1997.

Stig-Erik Leiponen oli vuodesta 2002 rekisteröidyssä parisuhteessa Sosiaaliturvan tutkimuslaitoksessa tutkijana ja vs. johtajana toimineen valtiotieteen kandidaatti Heikki Kaitarannan (1941–2017) kanssa. He asuivat keväisin ja syksyisin Kyproksella ja kesäisin Kaitarannan kesäpaikalla Hollolan Vaavialassa. Suomen Kulttuurirahaston yhteydessä toimiva *Stig-Erik Leiposen ja Heikki Kaitarannan rahasto* perustuu heidän testamenttilahjoituksiinsa. Rahasto tukee yleisesti tiedettä ja taidetta. Stig-Erik Leiposen ja Heikki Kaitarannan hauta on Maunulan uurnalehdossa.

## Lähteet

## Katso myös
* Tupolevin veljekset
Gerard Hallock

**Gerard Hallock III** (4. kesäkuuta 1905 Pottstown, Pennsylvania – 26. toukokuuta 1996 Essex, Connecticut) oli yhdysvaltalainen jääkiekkoilija ja olympiamitalisti.

Princetonin yliopistossa opiskellut Hallock kuului Yhdysvaltain miesten maajoukkueen kokoonpanoon sen saavuttaessa olympiahopeaa Lake Placidissa 1932.

## Lähteet
* 

### Viitteet

## Aiheesta muualla
*
Anora Group

**Anora Group Oyj** on suomalais-norjalainen pörssiyhtiö, joka syntyi vuonna 2021 suomalaisen Altia Oyj:n ja norjalaisen Arcus ASA:n fuusioituessa. Sulautuminen toteutui 1. syyskuuta 2021.

## Historia

Syyskuussa 2020 kerrottiin Altian ja Arcuksen yhdistymisestä. Huhtikuussa 2021 kilpailuviranomaiset hyväksyivät yhdistymisen ehdollisena.

## Organisaatio

Altian toimitusjohtajasta Pekka Tennilästä tuli yhtiön toimitusjohtaja. Arcuksen hallituksen puheenjohtajasta Michael Holm Johansenista tuli Anoran hallituksen puheenjohtaja ja Altian Sanna Suvanto-Harsaaesta varapuheenjohtaja. Lokakuussa 2023 Pekka Tennilän seuraajaksi ilmoitettiin tulevan Jacek Pastuszkan. Maaliskuussa 2025 yhtiön toimitusjohtajaksi nimitettiin Kirsi Puntila, joka toimi nimityshetkellä yhtiön Spirits-liiketoiminnasta vastaavana johtajana.

Anora Groupin kolme liiketoiminta-aluetta ovat "Wine", "Spirits" ja "Industrial".

## Omistajat

Anoran kymmenen suurinta osakkeenomistajaa Euroclear Finlandin ylläpitämässä osakerekisterissä Helsingissä olivat 10. maaliskuuta 2026:

# Canica AS – 22,41&nbsp;%
# Solidium Oy 19,39&nbsp;%
# John Fredriksen – 4,61&nbsp;%
# Hoff SA – 2,25&nbsp;%
# Keskinäinen työeläkevakuutusyhtiö Varma – 2,19&nbsp;%
# Keskinäinen Eläkevakuutusyhtio Ilmarinen – 1,91&nbsp;%
# WestStar Oy – 1,70&nbsp;%
# Keskinäinen Työeläkevakuutusyhtiö Elo – 1,55&nbsp;%
# Fidelity International – 0,80&nbsp;%
# Eläkevakuutusosakeyhtiö Veritas – 0,66&nbsp;%

## Lähteet

## Aiheesta muualla

*
Maija-Leena Ervasti

**Maija-Leena Ervasti**, o. s. **Tapiola** (4. kesäkuuta 1921 Porvoo – 5. toukokuuta 2012 Kuusamo) oli suomalainen Oulussa ja myöhemmin Kuusamossa asunut näyttelijä, teatteriohjaaja, läänintaiteilija ja kirjailija.

Ervastin vanhemmat olivat päätoimittaja Arvi Tapiola ja Martta Aliina Hildegard Hirvisalo (k. 1936). Hän kävi kansakoulun Kajaanissa, keskikoulun Joensuussa sekä näyttämöopiston. Hän toimi näyttelijänä, teatteriohjaajana, lausuntataiteilijana ja kirjallisuuskriitikkona ja oli Oulun läänin läänintaiteilijana 1975–1988. Ervasti oli mukana perustamassa Rovaniemen teatteria ja toimi myöhemmin Kuusamon näyttämöllä ohjaajana. Ervasti julkaisi aforismi- ja runokokoelmia ja kirjoitti artikkeleita muun muassa *[[Kaltio]]*- ja *[[Koillissanomat]]*-lehtiin. Ervasti sai vuonna 1988 Oulun läänin taidemitalin ja hän oli Suomen arvostelijain liiton kunniajäsen.

Maija-Leena Ervasti oli naimisissa kuusamolaisen aktiiviupseerin, sittemmin hammaslääkärinä toimineen Kalervo Ervastin (1920–1971) kanssa. 

## Teoksia
* *Hengenmies*: televisionäytelmä. MTV 1984, käsikirjoitus ja dramatisointi
* *Teatterikuvioita ja muunnelmia*. Pohjoinen, Oulu 1988

## Toimitustöitä
* Kalervo Ervasti: *Hyvää yötä pojat ..*. M-L. Ervasti, Kuusamo 1972
* Kalervo Ervasti: *Hyvää yötä pojat ... ja Otto Puupponen*; toim. Maija-Leena Ervasti; kuv. Erkki Tanttu ja Reijo Piippo. M-L. Ervasti, Kuusamo 1974

## Elokuva- ja televisiorooleja
* Viimeinen savotta 1977, Annikki Aatsinki
* Ruskan jälkeen 1979, Hilja Sääskilampi
* Hengenmies, televisionäytelmä 1981, nutturapää
* Kerran kesällä 1981, näyttelijä
* Elämän vonkamies 1986, naapuri (tv-sarjaversiossa), Ervasti oli myös yksi elokuvan käsikirjoittajista
* Ventovieraat, televisionäytelmä 1987, isoäiti Birgitta Wahlen
* Nuoruuteni savotat 1988, kerjuutalon emäntä 
* Vaarallista kokea, televisiosarja 2001, Aijan äiti

## Kirjallisuutta
* Tuomo Pirttimaa: *Punainen tuoli : Maija-Leena Ervastin elämä*. Kirja kerrallaan 2004 

## Lähteet
Alex Quinn

**Alex Quinn** (s. 29. joulukuuta 2000 Truro, Englanti, Iso-Britannia) on brittiläinen autourheilija. Nykyään hän ajaa U.S. F2000 National Championship -sarjassa. Hän on Formula Renault Eurocupin tulokas cupin mestari vuodelta 2020.

## Ura
### Karting
Trurossa syntynyt Quinn aloitti karting-uransa vuonna 2011. Hän kilpaili useissa mestaruuskilpailuissa, kuten Super 1 National Rotax Mini Max Championship-tapahtumassa, ja voitti useita kansallisia karting-mestaruutta.

### Alemmat formulat
Vuonna 2016 Quinn teki kilpa debyyttinsä F4 Britannian Mestaruuden, ajo Fortec Motorsportille. Hän voitti kolme kilpailua ja kruunattiin rookie cupin voittajaksi.

Brittiläinen kuljettaja jatkoi kilpailua F4 Britannian Mestaruudessa vuonna 2017 kumppanina Oscar Piastrin ja Ayrton Simmonsin kanssa TRS Ardenissa. Hänen kuljettajansa sijoittui sijoittuessaan neljänneksi, voittamalla Simmonsin, mutta sijoittuen Piastrin taakse, Australian australialaisesta mestaruudesta.

Quinn esiintyi kertaluonteisesti myös BRDC:n Brittiläisessä Formula 3-Mestaruuskilpailussa-tapahtumassa samana vuonna ja teki palkintopallin Doningtonissa Lanan Racingin kanssa.

### Britannian GT-Mestaruus
Vuonna 2018 Quinn kilpaili Britannian GT-Mestaruuden kuudessa kilpailussa GT4-luokassa. Steller Performance-pelissä Quinn ei saanut pisteitä.

### Formula Renault Eurocup

Vuoden 2019 alussa Quinn ei löytänyt paikkaa mestaruudesta. Kauden puolivälissä hänelle annettiin kuitenkin mahdollisuus debytoida Formula Renault Eurocupissa entisen F4-joukkueensa Arden Motorsportin kanssa. Hän ajoi kolmeen viikonloppuna ja onnistui voittamaan palkintokorokkeen Nürburgringissä ja Catalunyassa. Quinn sijoittui lopullisessa sijoituksessa 13. sijalle.

Vuonna 2020 Quinn korvasi Jackson Wallsin, joka ei voinut matkustaa Eurooppaan COVID-19-matkarajoitusten vuoksi. Quinn sai napa-aseman kauden ensimmäisessä kilpailussa, teki kauden aikana yhteensä viisi palkintokoroketta ja voitti toisen kilpailun Spassa auttaen häntä neljänneksi kuljettajien mestaruudessa. Hän voitti myös aloittelijan tittelin.

### U.S. F2000 National Championship

Vuonna 2022 Quinn siirtyi Yhdysvaltoihin ja ajoi kolme kilpailua U.S. F2000 National Championship -sarjassa. Hän voitti jokaisen ajamastaan.

## Aiheesta muualla
* Alex Quinn urayhteenveto DriverDB.com-sivustossa (englanniksi)
Francis Nelson (jääkiekkoilija)

**Francis Augustus ”Frank” Nelson jr.** (24. tammikuuta 1910 New York, New York – 9. maaliskuuta 1973 Montclair, New Jersey) oli yhdysvaltalainen jääkiekkoilija ja olympiamitalisti.

Yalen yliopistossa opiskellut Nelson kuului Yhdysvaltain miesten maajoukkueen kokoonpanoon sen saavuttaessa olympiahopeaa Lake Placidissa 1932 ja MM-hopeaa Puolassa 1931.

## Lähteet
* 

### Viitteet

## Aiheesta muualla
*
Haava (romaani)

**Haava** on Jarkko Tontin vuonna 2021 ilmestynyt romaani.

## Juoni
Historiantuktija Greta saa suruviestin, jota hän on osannut odottaa jo vuosia. Hänen huumekoukussa ollut tyttärensä on kuollut. Jokaisen vanhemman pahin painajainen on käynyt toteen. Toinnuttuaan alkujärkytyksestä Greta alkaa kiihkeästi selvittää, mitä tyttären elämän viimeisenä päivänä tapahtui. Isä Johannes herää samaan aikaan sairaalasta katkolta muistinsa menettäneenä. Hänessä kaihertaa epämääräinen tunne, että tytär tarvitsee apua. Oliko Johannes tytön kanssa kun tämä kuoli? Mitä oikeasti tapahtui?

## Vastaanotto
*Aamulehteen* teoksen arvioineen Matti Kuuselan mukaan ”Suurimman vaikutuksen Haavassa tekee Jemina, parikymppinen päihderiippuvainen tyttö. Tontti on päässyt jotenkin noitamaisesti tytön ihon alle, kaapannut hänen harhaisen maailmansa ja terävän kielensä täydellisen uskottavasti.”

*Turun Sanomien* arvostelussa Maria Viertola kirjoittaa ”Tontti on taitava kertoja. Yksi kerrallaan hän maalaa jokaisen henkilön addiktiot näkyviksi: siinä missä isä ja tytär vetävät viinaa ja huumeita, tutkijantyölleen omistautunut Greta-äiti on koukussa sosiaaliseen mediaan ja sen tykkäysten tuomaan hyväksyntään.”

Anna Alatalon *Hämeen Sanomien* kirja-arvostelun mukaan ”Haava on kokonaisuutena upea psykologinen tutkielma riippuvuuksista, rakkaudesta ja henkirikoksista.”

## Lähteet

## Aiheesta muualla
* Teoksesta kirjailijan sivuilla.
* Jarkko Tontin haastattelu Haava-romaanista Lukutoukat televisio-ohjelmassa 2.3.2021.
Doppo Kunikida

**Doppo Kunikida** (1871 Chōshi, Japani – 1908 Chigasaki, Japani) oli japanilainen kirjailija.

Kunikida oli 1894–1895 käydyn Kiinan–Japanin sodan aikana rintamakirjeenvaihtaja. Hänen esikoisteoksensa *Gen-oji* ilmestyi 1897 ja kuvaa romanttisesti ihmisen yksinäisyyttä. Sittemmin hän siirtyi naturalismiin.

## Suomennetut teokset
* Mieleenjääviä ihmisiä, novelli (Wasure-enu-hitobito), teoksessa *Shōsetsu*, toim. Veikko Polameri. Otava 1983 

## Lähteet

## Aiheesta muualla
Günter Kunert

**Günter Kunert** (1929 Berliini, Saksa – 2019 Kaisborstel, Saksa) oli saksalainen kirjailija.

Kunert sai puolijuutalaisena käydä natsi-Saksan aikana vain kansakoulun. Hän opiskeli toisen maailmansodan päätyttyä taideteollisessa korkeakoulussa 1945-1947 ja toimi sen jälkeen vapaana kirjailijana. Kunert asui vuoteen 1979 Itä-Berliinissä ja sen jälkeen Länsi-Saksassa. Hän kirjoitti runoja, romaaneja, matkakuvauksia, kuunnelmia, elokuvakäsikirjoituksia ja oopperalibrettoja.

## Suomennetut teokset
* *Jos minä viritän tulen*, kuunnelma (*Mit der Zeit ein Feuer*), suom. Kristiina Kivivuori. Yleisradio 1972

### Suomennetut runot
;Lähde
* Julkaisussa *[[Kulttuurivihkot]]* 1979; nro 6, suom. Matti Rossi
** Andrei Rublev, kokoelmasta *Das kleine aber*, 1975
** Edgar Lee Masters, kokoelmasta *Notizen im Kreide*, 1970.
** Muistokirjoitus Tadeusz Borovskille, kokoelmasta *Notizen im Kreide*, 1970.

* Antologiassa: *Puiden lohtu: saksankielistä runoutta 1946–2000*, Toimittaja: Stefan Moster, Helsinki: WSOY 2005  Kunertin runot suomentanut Pentti Saaritsa.
** Eräistä selviytyneistä (*Über einige Davongekommene)*)
** Lähiöilta (*Vorortabend*)
** Näkökulmia (*Perspektive*)
** Puutteita (*Mängel*)
** Syksyn routapäivät (*Herbsttage*)
** Tunnustus (*Bekenntnis*)

## Lähteet

## Aiheesta muualla
Tapani Virkkunen

**Paavo Tapani Virkkunen** (19. elokuuta 1906 Kangasala – 6. marraskuuta 1988) oli suomalainen juristi ja työmarkkinajärjestöjohtaja.

Tapani Virkkusen vanhemmat olivat professori Paavo Eemil Virkkunen ja Katri Naimi Thule. Hän pääsi ylioppilaaksi 1927 ja suoritti Helsingin yliopistossa ylemmän oikeustutkinnon 1934. Virkkunen sai varatuomarin arvon 1938. Vuosina 1935–1938 Virkkunen toimi ylimääräisenä esittelijänä Hämeen lääninhallituksessa ja virkaatekevänä nimismiehenä eri paikkakunnilla.

Virkkunen oli Sääksmäen vt. nimismiehenä 1936 ja Ruoveden kihlakunnan vt. henkikirjoittajana 1938. Hän oli Kansallis-Osake-Pankin Kurun konttorin esimiehenä 1938–1943 ja sen jälkeen Suomen Työnantajain Keskusliitossa osastopäällikkönä 1943–1955 ja johtajana 1955–1971.

Virkkunen oli Työneuvoston jäsenenä vuodesta 1947 alkaen. Hän oli Helsingin kaupunginvaltuuston jäsenenä 1946–1953, Helsingin kaupungin palkkalautakunnan puheenjohtajana 1957–1963, Eläketurvakeskuksen hallituksen jäsenenä 1962–1971 ja Kunnallisen sopimusvaltuuskunnan puheenjohtajana 1970–1972. Virkkunen oli myös useiden työ- ja sosiaalilainsäädäntöä valmistelleiden valtion komiteoiden jäsenenä.

Tapani Virkkunen oli naimisissa vuodesta 1935 Aili Amanda Vahanderin kanssa. Heillä oli viisi lasta. Tapani Virkkusen veli oli Kansallis-Osake-Pankin pääjohtaja Matti Virkkunen.

## Julkaisuja
* *Työntekijäin vuosilomalaki: Suomen työnantajain keskusliiton julkaisuja*; kirj. Y. W. Puhakka ja Tapani Virkkunen. 27.4.1946 annetun työntekijäin vuosilomalain pohjalla uudistettu 2. painos Kivi, Helsinki 1946
* *Työlainoppi A: johdantokirje ja 1-8 kirje*.  Tietomies (teknillinen) kirjeoppilaitos, Helsinki 1949-1950
* *Puutteellisuuksia työehtosopimuslainsäädännössämme*. Helsinki 1955
* *Työlainoppi*. Tietomies, Helsinki 1960, 8. painos 1980 (8. painoksessa toisena kirj. Mauri Moren)
* *Laki työntekijäin vuosilomasta: Käytännöllistä tietoutta työnantajille ja työntekijöille*. Erikoisteos, Helsinki 1961, 2. täyd. painos Erikoisteos, Forssa 1964, 3. täyd. painos Loimijoki-teos, Forssa 1966, 4. täyd. painos 1970, 5. täyd. painos 1971
* *Vuoden 1973 vuosilomalaki: käytännöllistä tietoutta työnantajille ja työntekijöille*. Loimijoki-teos, Forssa 1973, 2. korj. painos 1973, 3. korj. painos 1974
* *Vuosilomalaki : käytännöllistä tietoutta työnantajille ja työntekijöille*; kirj. Tapani Virkkunen ja Mauri Moren. 4. painos Loimijoki-teos, Forssa 1979, 6. painos Forssan kustannus, Forssa 1987, 7. painos 1988

## Lähteet
Unto Keijonen

**Unto Keijonen** (26. syyskuuta 1925 Johannes – 1. huhtikuuta 1989 Helsinki) oli suomalainen ammattiyhdistysjohtaja.

Unto Keijosen vanhemmat olivat Kalle Keijonen ja Evi Leino. Hän oli työssä valtionrautateillä junamiehenä ja konduktöörinä ennen ammattiyhdistysuraansa. Keijonen kuului 1950-luvulla Suomen Sosialidemokraattisen puolueen oppositioon. Myöhemmin hän kuului Työväen ja Pienviljelijäin Sosialidemokraattiseen Liittoon, ennen kuin palasi sosiaalidemokraattien riveihin. Keijonen oli Suomen Rautatieläisten Liiton asiamiehenä vuodesta 1957 alkaen, ja hän toimi Suomen Rautatieläisten Liiton sekä Virkamiesten ja Valtion Työntekijäin Yhteisjärjestön VTY:n puheenjohtajana 1973–1985. Hän oli lisäksi kuntien ja valtion palveluksessa työskentelevien liittojen kattojärjestöksi vuonna 1975 perustetun Julkisten Työalojen Ammattijärjestön puheenjohtajana vuorovuosina. Keijonen valittiin Suomen Ammattiliittojen Keskusjärjestön hallitukseen vuonna 1976 ja työvaliokuntaan 1979. Keijonen toimi myös Pohjoismaisen Rautatieläisunionin presidenttinä ja sihteerinä ja edusti useita vuosia Suomen rautatieläisiä Kansainvälisen Kuljetustyöväen Liiton (ITF) rautatieläisjaostossa.

Keijonen kuului ammattiyhdistysjohtajana tulopoliittisten kokonaisratkaisujen kannattajiin, koska hänen mukaansa kokonaisratkaisuilla voitiin toteuttaa solidaarista palkkapolitiikkaa ja sosiaalisia uudistuksia. Ilman kokonaisratkaisuja ammattiyhdistysten jäsenten saamat edut olisivat jääneet huomattavasti pienemmiksi.

Keijonen oli Pieksämäen kauppalanvaltuuston jäsen. Hän toimi myös Työväen Urheiluliiton Savon piirin puheenjohtajana vuosina 1952–1957.

## Lähteet
Reiner Kunze

**Reiner Kunze** (1933 Oelschnitz, Erzgebirge, Saksa) on saksalainen kirjailija.

Kunze opiskeli filosofiaa, tiedotusoppia ja kirjallisuutta. Hän siirtyi 1977 DDR:stä länteen. Ensimmäisiä runokirjojaan hän ei juuri arvosta lukuun ottamatta kokoelmaa *Widmungen* (1963) ja muutamia seuraavia, joissa teemana on yksilön ja runouden puolustaminen. Teoksessa *Nuo ihmeelliset vuodet* hän kuvaa itäsaksalaista nuorisoa.

## Suomennetut teokset
* *Nuo ihmeelliset vuodet* (*Die wunderbaren Jahre*, 1972), suom. Aarno Peromies, runot tšekin kielestä suom. Kirsti Siraste. Helsinki: Kirjayhtymä 1977 

## Lähteet

## Aiheesta muualla
Oikeusvaltiokeskus

**Oikeusvaltiokeskus** on Helsingin yliopiston oikeustieteelliseen tiedekuntaan kuuluva vuonna 2021 perustettu keskus. Sen pyrkimyksenä on suomalaisten asiantuntijoiden verkoston avulla edistää oikeusvaltiotoimintaa kehittyvissä valtioissa. Keskuksen perustamisesta sopivat ulkoministeriö ja Helsingin yliopisto, ja keskuksen toiminta rahoitetaan aluksi ulkoministeriön kehitysyhteistyövaroista.

Keskuksen tavoitteena on yhteistyössä kohteen kanssa luoda ja vahvistaa oikeusvaltion perusteita kohdemaassa. Käytännön toimintaa ovat esimerkiksi koulutus, yhteistyön järjestäminen ja vierailut. Vaikka keskus toimii Helsingin yliopiston yhteydessä, yliopisto ei rahoita sitä, vaan ohjaa sinne alan tutkijoita. Keskus voi myös toimia opiskelijoiden harjoittelupaikkana. Keskus yrittää kahdessa vuodessa vakiinnuttaa asemansa ja hankkia toiminnalleen muutakin rahoitusta. Oikeusvaltiokeskuksen johtajana toimii Tuija Brax.

## Lähteet
Juhani Korpela

**Juhani Ilmari Korpela** (s. 20. marraskuuta 1940 Helsinki) on eläkkeellä oleva suomalainen liikenne- ja viestintäministeriön kansliapäällikkö. Hän toimi sitä ennen valtionvarainministeriön budjettipäälikkönä.

Korpelan vanhemmat olivat varatuomari, asianajaja Severi Martti Kalevi Korpela ja toimistovirkailija Hilkka Aino Sylvia Räsänen. Hän pääsi ylioppilaaksi 1959 ja valmistui Helsingin yliopistosta valtiotieteen kandidaatiksi ja maisteriksi 1965.

Korpela oli Suomen Pankin luotto-osastolla ylimääräisenä kirjanpitäjänä 1963, Valtion tietokonekeskuksessa laskentatoimen suunnitteluelimen suunnittelijana 1964–1965 ja jaostopäällikkönä 1965 sekä valtiontalouden laskentatoimen suunnitteluelimen jaostopäällikkönä 1966–1967. Hän oli valtiovarainministeriössä tulo- ja menoarvio-osaston ylimääräisenä budjettisihteerinä 1967–1970, finanssipoliittisen toimiston toimistopäällikkönä 1970–1971, vt. osastopäällikkönä 1971 sekä budjettipäällikkönä 1972–1985. Viimeksi Korpela oli liikenne- ja viestintäministeriön kansliapäällikkönä 1985–2006. Hän jäi eläkkeelle kesäkuun alussa 2006, mutta toimi vielä vuoden loppuun saakka Saimaan kanavan vuokrasopimuksen uudistamista koskevan neuvotteluvaltuuskunnan puheenjohtajana ja Saimaan kanavan Suomen kanavavaltuutettuna.

Korpela oli eduskunnan valtionvarainvaliokunnan budjettisihteerinä 1958–1971, valtion maksuperustetoimikunnan puheenjohtajana 1971–1972 ja valtiokonttorin toimikunnan puheenjohtajana 1976–1977.

## Lähteet

## Aiheesta muualla
* Ex-kansliapäällikkö liikenteen visiosta: Lupaukset ovat tyhjän päällä, Verkkouutiset 20.4.2021
* Entinen huippuvirkamies kommentoi Rinteen hallituksen suunnitelmia HS:ssa: "Tarkoittanee kilometripohjaisia tiemaksuja". Iltasanomat 18.6.2019
Tozzi

**Tozzi** on muun muassa seuraavien henkilöiden sukunimi:

* Federigo Tozzi (1883–1920), italialainen kirjailija
* Giorgio Tozzi (1923–2011), yhdysvaltalainen oopperalaulaja, äänialaltaan basso
* Tahyna Tozzi (s. 1986), australialainen malli, laulaja ja näyttelijä
* Umberto Tozzi (s. 1952), italialainen poplaulaja.

## Nimen muita merkityksiä
* 6011 Tozzi, päävyöhykkeen asteroidi
Samariumfluoridi

**Samariumfluoridi** (SmF3) on samarium- ja fluoridi-ionien muodostama epäorgaaninen ioniyhdiste. Yhdistettä voidaan käyttää erikoisoptiikan sovellutuksissa.

## Ominaisuudet ja käyttö
Huoneenlämpötilassa samariumfluoridi on valkoista kiteistä ainetta. Yhdiste on polymorfista ja tavanomaisissa lämpötiloissa sen alkeiskoppi on ortorombinen. Se muuttuu romboedriseksi kuumennettaessa yli 495 °C:n lämpötilaan. Samariumfluoridi hydrolysoituu veden vaikutuksesta.

Samariumfluoridia on tutkittu käytettäväksi esimerkiksi ultravioletti- ja infrapuna-alueiden optiikan sovellutuksissa ja elektroniikassa MOSFET-sovellutuksiin.

## Lähteet
Havulinna

**Havulinna** voi tarkoittaa seuraavia:

* Havulinna, huvila Helsingin Oulunkylässä
* Havulinna, huvila Porin Noormarkussa
* suomalaisena sukunimenä:
** Jussi Havulinna (1887–1948), talousneuvos ja tamperelaisen Havulinnan Sähköliike Oy:n perustaja ja johtaja
** Juho Werner Havulinna (ent. *Hummelin*, 1865–1925), liikemies, kauppaopiston opettaja ja ylioppilaspoliitikko
** Kalle Havulinna (1924–1916), jääkiekkoilija, Jussi Havulinnan popika
** Matti Havulinna (1931–2012), meloja, Jussi Havulinnan poika
** Veijo Havulinna (ent. *Hummelin*, 1903–1986), yrittäjä ja yritysjohtaja, kauppaneuvos, Juho Werner Havulinnan poika.
Suurmestari (brittiläinen televisiosarja)

***Suurmestari UK*** (*Taskmaster*) on vuonna 2015 alkanut palkittu brittiläinen viihdeohjelma, jonka konseptina julkisuudesta tunnetut kilpailijat, pääosin koomikot, suorittavat erikoisia tehtäviä, jota ohjelman Suurmestari (Greg Davies) on heille antanut. Alex Horne, formaatin kehittäjä, toimii Suurmestarin "oikeana kätenä". Kulissien takana kuitenkin Davies on valittu rooliinsa, koska hän on erinomainen koomikko esittämään autoritatiivista diktaattoria ja Hornen mukaan jopa ainoa mahdollinen henkilö tähän rooliin Alex Horne on sarjan primus motor ja tehtävien pääideoija muun tuotantotiimin avustuksella. Britanniassa ohjelmasta on esitetty 17 tuotantokautta sekä seitsemän erikoisjaksoa.

Suomessa *Taskmasteria* alettiin esittämään elokuussa 2021, ja ohjelmasta nähtiin neljän ensimmäisen kauden jaksot syksyn aikana.

Ohjelmasta on tehty myös suomalainen versio, Suurmestari, jota luotsaavat Jaakko Saariluoma ja Pilvi Hämäläinen. Ohjelman brittiversiossa ei nähdä vierailevia kilpailijoita, erottavana tekijänä Suomen versioon verrattuna.

## Tuotantokaudet
## Kilpailijat
Studiossa kilpailijat istuvat etunimiensä mukaisessa aakkosjärjestyksessä.

**Merkinnät**
* Kauden voittaja
*NYT = New Year Treat - Uuden vuoden kujeet
*CoC = Champion of Champions - Mestarien mestari

### Ensimmäinen tuotantokausi

### Toinen tuotantokausi

**Seitsemäs tuotantokausi**

### Kymmenes tuotantokausi

### Yhdestoista tuotantokausi

### Kahdestoista tuotantokausi

**Kolmastoista tuotantokausi**

## Huomautuksia

## Lähteet
Musta kissa lumihangella

**Musta kissa lumihangella** on Anu Kuivalaisen ohjaama ja käsikirjoittama suomalainen dokumenttielokuva vuodelta 1999.

Elokuva on henkilödokumentti Tea-nimisestä naisesta, joka on saanut vankeusrangaistuksen surmattuaan avomiehensä. Tea vapautuu vankilasta neljän vuoden tuomion jälkeen ja ryhtyy rakentamaan elämäänsä uudelleen tyttärensä kanssa.

## Palkinnot ja ehdokkuudet
* Elokuva voitti vuonna 1999 Tampereen elokuvajuhlilla kotimaisen kilpailun pääpalkinnon.
* Elokuva voitti vuonna 1999 Saksassa, Mannheim-Heidelbergin kansainvälisillä elokuvajuhlilla parhaan dokumenttielokuvan palkinnon.

## Lähteet
Maharashtranpaimenkoira

**Maharashtranpaimenkoira** (*Maharashtrian Dhangari Kutra*) on intialainen koirarotu.

## Ulkonäkö
Rotu muistuttaa hieman sitä kookkaampaa tiibetinmastiffia. Silmät ovat "tulen tapaan säkenöivät". Häntä on pitkä, tuuhea ja yleensä selän yllä kannettu. Väritys vaihtele, mutta se on yleensä musta valkoisin merkein (yläosa musta ja alaosassa valkoinen juova/"vatsaviiva"). Säkäkorkeus on noin 51 cm ja paino noin 14 kg.

## Luonne ja käyttäytyminen
Maharashtranpaimenkoira on valpas, ketterä, sitkeä ja äärimmäisen energinen. Se kykenee paimentamaan keskeytyksettä koko päivän ajan, jopa hankalakulkuisessa maastossa. Nomadien kasvattamat yksilöt liikkuvat heidän karavaaniensa kanssa ja vartioivat öisin heidän leirejään.

## Alkuperä
Rotu on kotoisin Maharashtrasta. Sitä on käytetty lampaiden ja vuohien paimentamiseen mäkisessä maastossa, ja toisinaan myös pienriistan metsästykseen. Osa asiantuntijoista uskoo sen olevan lähellä sukupuuttoa, koska se on sekoittunut liikaa paikallisten sekarotuisten koirien kanssa. Nykyisin puhdasrotuisia yksilöitä löytyy lähinnä Vidarbhassa sijaitsevasta Chikhaldarasta, missä niitä kasvattavat korkut, sekä Ahmednagarissa sijaitsevasta Dhawalpurista.

### Etymologia
Sana *dhangar* tarkoittaa paimenta.

## Lähteet
The One (Shakiran kappale)

"**The One**" on kolumbialaisen laulaja-lauluntekijän Shakiran äänittämä, kirjoittama ja tuottama kappale hänen ensimmäiseltä englanninkieliseltä studioalbumiltaan *[[Laundry Service]]*. Kappale julkaistiin albumin neljäntenä singlenä vuonna 2003 monissa Euroopan maissa. Yhdysvalloissa "The One" pääsi  TRL-musiikkiohjelman laskentaan, ja se oli siinä korkeimmillaan kolmannella sijalla. Muissa maissa siitä tuli vaatimaton hitti.

## Tausta ja sävellys
Kappaleen "The One" on kirjoittanut Shakira ja säveltänyt Shakira ja Glen Ballard. Tämä kappale kertoo Shakiran yksinäisestä rakkaudesta ja hänen ilmauksestaan ja kiitoksestaan hänelle annetusta rakkaudesta. Vaikka kappale itsessään oli erittäin suosittu kappale, ja se "kosketti" monia ihmisiä, se ei menestynyt singlelistoilla kovin hyvin. Shakira ei ole koskaan esittänyt tätä livenä missään esityksessään lukuun ottamatta vuosien 2002–2003 Tour of the Mongoose -kiertuettaan, jonka aikaan single julkaistiin. Ensisijaisesti radiossa soitettiin kappaleen Glen Radio Mix -versiota, jossa on uusi intro ja täysin erilainen sovitus kuin alkuperäisellä albumin versiolla.

## Menestys listoilla
Koska "Objection (Tango)" ei menestynyt kovin hyvin saavuttaen Yhdysvaltain ''Billboard'' Hot 100 -listalla korkeimmillaan sijan 55, Epic Records perui suunnitelmat julkaista "The One" singlenä Yhdysvalloissa. Kappale julkaistiin kuitenkin useimmissa osissa Eurooppaa sekä muissa maissa, kuten Australiassa. Se menestyi kohtalaisen hyvin Euroopan maissa, kuten Ranskassa, jossa se saavutti sijan 15. Australiassa se saavutti sijan 16, jonka lähettyvillä se pysyi, kunnes se lopulta putosi listalta.

## Musiikkivideo
Kappaleen "The One" -musiikkivideolla on perusjuoni. Shakira kävelee kaupungin läpi pukeutuneena punaiseen takkiin, ja hän näkee kuinka ihmiset rakastajiensa kanssa halailevat toisiaan, hänen ollessaan yksin. Siksi hän kävelee sateessa toivoen löytävänsä jonkun, joka rakastaa häntä ikuisesti. Kun hän kävelee sateen läpi, hän näkee vanhan pariskunnan, äidin ja lapsen, poliisin hyökkäämässä miehen kimppuun vanhan naisen katsoessa, tarviten jonkun miestä auttamaan ja mies huulisynkkaa "you're the one I need", kun taas kontrastina Shakira on yksin. Musiikkivideo päättyy kun Shakira, sateesta läpimärkänä, laulaa ylös taivaaseen päin.
Patagonianlammaskoira

**Patagonianlammaskoira** (*Barbucho*) on argentiinalainen koirarotu.

## Ulkonäkö
Patagonianlammaskoira muistuttaa eniten jo sukupuuttoon kuollutta harmaawalesinlammaskoiraa.

## Alkuperä
1900-luvun alussa moni walesilainen lammasfarmari muutti Argentiinaan. Heidän mukanaan maahan saapui myös harmaawalesinlammaskoira, joka on todennäköisesti tämän uuden paikallisen rodun esi-isä. Etelä-Amerikan karu ympäristö valtavine avoimine laidunalueineen muokkasi rotua lihaksikkaammaksi ja voimakkaammaksi. Lampaiden ohjailun lisäksi patagonianlammaskoiraa käytetään myös niiden suojelemiseen petoeläimiä vastaan.

### Etymologia
*Barbucho* tarkoittaa "pikkupartaa", viitaten rodun karvaiseen, parrakkaaseen naamaan.

## Lähteet
Bunkkerimuseo

**Bunkkerimuseo** voi viitata
*Joensuun bunkkerimuseoon
*Joutsijärven bunkkerimuseoon
*Virolahden bunkkerimuseoon
Fool

"**Fool**" on kolumbialaisen laulaja-lauluntekijän Shakiran kirjoittama ja *esittämä pop-rock-*kappale albumilta Laundry Service (2001). Kappale julkaistiin virallisena singlenä Brasiliassa, jossa se oli suositun TV-sarjan ääniraidalla. Kappaleesta tuli maassa suuri hitti, mutta sitä ei kuitenkaan koskaan julkaistu Brasilian ulkopuolella. Kappaleen promosinglelevy on saatavana musiikkikaupoissa Yhdysvalloissa, mutta sitä ei ole saatavilla tavallisissa myymälöissä.

## Kappaleen julkaisu
Laulua käytettiin TV Globo -kanavan saippuaoopperassa *O Beijo do Vampiro* ('Vampyyrin Suudelma'). Menestyttyään se julkaistiin sarjan singlenä sarjan ääniraidan promotoimiseksi.

## Sijoittuminen singlelistoilla
Kappale nousi Brasilian listojen ykköseksi ja tuli yhdeksi *[[Laundry Service|Laundry Servicen]]* suurimmista singleistä maassa kappaleiden "Whenever, Wherever" ja "Underneath Your Clothes" jälkeen.

## Viitteet
Villages de liberté

**Villages de liberté** (”vapauden kylät”) oli Ranskan siirtomaahallinnon vapautettuja orjia varten Länsi-Afrikkaan 1800-luvun lopulla perustamista asutuksista käytetty nimitys.

Ensimmäiset vapautettujen orjien asutukset perustettiin Gabonin Librevilleen ja Saint-Louisin lähelle Senegaliin sen jälkeen kun Ranska oli virallisesti lakkauttanut orjuuden vuonna 1848. Länsiafrikkalaiseen kulttuuriin kuulunut orjuus jatkoi olemassaoloaan, ja siirtomaavallan laajentuessa 1880-luvulla ranskalaiset valjastivat sen käyttöönsä.

Ranskan armeija ja siirtomaahallinto tarvitsi afrikkalaista työvoimaa varsinkin kantajiksi tärkeimpien kulkureittien varrella. Kantajien värvääminen pakkotyöhön herätti vastustusta paikallisen väestön taholta, ja ongelman ratkaisuksi löydettiin ranskalaisten miehittämälle alueelle paenneet tai isänniltään takavarikoidut orjat.

Vapautettujen orjien asutusten perustaminen alkoi Kitasta vuonna 1885. Nimitystä *village de liberté* käytettiin ensimmäisen kerran Joseph Gallienin Kayesiin perustamasta kylästä vuonna 1888. ”Vapauden kylät” sijaitsivat varuskuntien lähellä ja kulkureittien varrella etupäässä Ranskan Sudanissa Bakelin, Gaon ja Bouakén muodostaman kolmion alueella. Niitä oli myös Senegalissa, Guineassa, Norsunluurannikon pohjoisosassa, nykyisessä Burkina Fasossa ja Nigerissä, mutta ei juurikaan orjuuden säilyttäneessä Mauritaniassa tai muualla Ranskan afrikkalaisissa siirtomaissa. Vuonna 1895 kyliä oli 44 ja niissä 7&nbsp;931 asukasta. Vuonna 1905 kaikissa turvapaikoissa oli 10&nbsp;000–20&nbsp;000 asukasta, ja vuonna 1925 entisiä ja nykyisiä turvapaikkoja laskettiin olleen yhteensä 125. Joitakin asutuksia perustivat siirtomaahallinnon lisäksi myös kristityt lähetyssaarnaajat.

Paennut orja sai vapautustodistuksen yleensä kolme kuukautta turvapaikkaan saapumisensa jälkeen. Hänet voitiin myös luovuttaa korvausta vastaan entiselle isännälleen, sukulaisilleen, eurooppalaisille siirtolaisille tai lähetyssaarnaajille. Naiset joutuivat usein alkuasukassotilaiden ja virkamiesten seksiorjiksi. ”Vapauden kylät” toimivat siirtomaahallinnon työvoimareserveinä, ja niiden asukkaat olivat työvelvollisia yleensä yhden tai kahden vuoden ajan.

”Vapauden kylien” oloja säätelivät siirtomaaviranomaisten usein keskenään ristiriitaiset määräykset, eikä niitä koskevaa lainsäädäntöä ollut olemassa. Siirtomaahallinto jätti ne taloudellisesti lähes oman onnensa nojaan, ja asukkaiden ainoa etuisuus oli vapautus henkilöveron maksamisesta. Elämä kylissä oli vaikeaa, ja niiden asukkaat pyrkivät usein karkaamaan muualle. Islamilaistuneet afrikkalaiset ja ranskalaiset suhtautuivat vapautettuihin orjiin halveksuen, ja käytännössä heidän asemansa ei ollut juuri entistä parempi.

Länsi-Afrikan valloituksen ja parempien liikenneyhteyksien myötä ”vapauden kylät” menettivät merkityksensä 1900-luvun vaihteessa. Orjuus lakkautettiin Ranskan Länsi-Afrikassa virallisesti vuonna 1905, mutta sen vaikutus näkyy vielä nykyäänkin afrikkalaisissa yhteiskunnissa syrjintänä ja epätasa-arvona. Viranomaisten määräämä pakkotyö lakkautettiin Ranskan siirtomaissa vuonna 1946.

## Lähteet
Porvoon pääkirjasto

**Porvoon pääkirjasto** on Porvoossa toimiva kaupunginkirjaston päätoimipiste. Porvoon kaupunginkirjasto sai alkunsa vuonna 1861. Nykyinen pääkirjaston rakennus valmistui vuonna 2000 ja on arkkitehti Tuomo Siitosen suunnittelema.

Porvoon kaupunginkirjasto toimii paitsi pääkirjastorakennuksen, myös kolmen lähikirjaston, kirjastoauton ja verkkokirjaston välityksellä.Verkkokirjasto on toteutettu osana useiden Uudenmaan kirjastojen muodostamaa seudullista kirjastokimppaa eli Helle-kirjastoja, jonka osa Porvoon kaupunginkirjasto on. Muiden Helle-kirjastojen palvelut ovat myös porvoolaisten käytettävissä.

## Lähteet

## Aiheesta muualla
* Mikael Kokkola (31.12.2016) Biblioteket i Borgå behöver hjälp med självständighetsutställning  (yle.fi)
Viktoria Helgesson

**Viktoria Helgesson** (s. 13. syyskuuta 1988 Tibro) on ruotsalainen taitoluistelija. Hän kilpaili yksinluistelussa ja voitti vuonna 2015 päättyneellä urallaan kaikkiaan kahdeksan aikuisten Ruotsin-mestaruutta. EM-kilpailuissa hän oli parhaimmillaan viides (kolmesti) ja MM-kilpailuissa kymmenes.

## Ura
Tibro KK:ta seuratasolla edustanut Helgesson aloitti luisteluharrastuksen kolmevuotiaana äitinsä Christinan johdolla, joka valmensi Viktoriaa myös tämän kilpauralla. Hän nousi Ruotsin maajoukkueryhmään vuonna 2002 ja voitti juniorina yhden nuorten Ruotsin-mestaruuden, vuonna 2004. Hän myös osallistui kaksiin nuorten MM-kilpailuihin, vuosina 2004 ja 2007. 

Aikuisten Ruotsin-mestaruuskilpailuissa Helgesson kilpaili ensimmäisen kerran vuonna 2006 ja voitti hopeaa. Vuodesta 2007 alkaen hän voitti kuusi peräkkäistä Ruotsin-mestaruutta, kunnes hänen pikkusiskonsa Joshi voitti hänet vuonna 2013. Vuosien 2014 ja 2015 Ruotsin-mestaruuskilpailuissa Viktoria voitti jälleen kultaa ja Joshi hopeaa.

Helgesson kilpaili vuonna 2008 ensimmäisen kerran sekä aikuisten EM-kilpailuissa että MM-kilpailuissa. Hän sijoittui molemmissa 18:nneksi. Myöhemmin hän kilpaili EM-kilpailuissa joka vuosi vuoteen 2015 saakka ja MM-kilpailuissa vuoteen 2013 saakka. EM-kilpailuista hänen paras sijoituksensa on viides sija vuosilta 2012, 2013 ja 2015. Vuoden 2015 EM-kilpailuissa, Ruotsin kotikisoissa, Helgesson luisteli koko uransa ennätyspisteet sekä lyhyt- että vapaaohjelmassa. MM-kilpailuissa hän sijoittui parhaimmillaan kymmenenneksi, vuonna 2010. Talviolympialaisissa hän kilpaili yhden kerran, Sotšissa 2014. Hän sijoittui olympialaisten lyhytohjelmassa 27:nneksi, eikä näin päässyt mukaan vapaaohjelmaan.

Taitoluistelun Grand Prix -sarjassa Helgesson debytoi vuonna 2010. Hänen paras GP-saavutuksensa on pronssisija vuoden 2011 Skate America -kilpailusta. Kyseessä oli kaikkien aikojen ensimmäinen ruotsalaisen taitoluistelijan voittama mitali Grand Prix -sarjassa.

Helgesson lopetti oman kilpauransa keväällä 2015, minkä jälkeen hän on toiminut valmentajana Tibro KK:ssa.

## Lähteet

## Aiheesta muualla